CELEX: C2006/326/90
Language: sl
Date: 2006-12-30 00:00:00
Title: Zadeva C-460/06: Predlog za sprejetje predhodne odločbe, ki ga je vložilo Tribunal du travail de Bruxelles (Belgija) 17. novembra 2006 — Nadine Paquay proti Société d'architectes Hoet + Minne SPRL

30.12.2006   
            
            
               SL
            
            
               Uradni list Evropske unije
            
            
               C 326/44
            
         Predlog za sprejetje predhodne odločbe, ki ga je vložilo Tribunal du travail de Bruxelles (Belgija) 17. novembra 2006 — Nadine Paquay proti Société d'architectes Hoet + Minne SPRL
   (Zadeva C-460/06)
   (2006/C 326/90)
   Jezik postopka: francoščina
   Predložitveno sodišče
   Tribunal du travail de Bruxelles
   Stranki v postopku v glavni stvari
   
      Tožeča stranka: Nadine Paquay
   
      Tožena stranka: Société d'architectes Hoet + Minne SPRL
   Vprašanji za predhodno odločanje:
   
               1)
            
            
               Ali je treba člen 10 Direktive Sveta 92/85/EGS z dne 19. oktobra 1992 o uvedbi ukrepov za spodbujanje izboljšav na področju varnosti in zdravja pri delu nosečih delavk in delavk, ki so pred kratkim rodile ali dojijo (deseta posebna direktiva v smislu člena 16(1) Direktive 89/391/EGS) (1) razlagati tako, da je v obdobju varstva iz prvega odstavka tega člena prepovedana samo uradna obvestitev odločitve o odpustu ali tako, da je tudi pred iztekom obdobja varstva prepovedano sprejeti odločitev o odpustu in pripraviti za dokončno nadomeščanje delavke?
            
         
               2)
            
            
               Ali je odpust, ki se uradno sporoči po obdobju varstva, predvidenega v členu 10 Direktive 92/85, ki pa nima nobene zveze z materinstvom in/ali z rojstvom otroka, prepovedan na podlagi člena 2(1) (ali 5(1)) Direktive Sveta 76/207/EGS z dne 9. februarja 1976 o izvrševanju načela enakega obravnavanja moških in žensk v zvezi z dostopom do zaposlitve, poklicnega usposabljanja in napredovanja ter delovnih pogojev (2) in če mora biti v tem primeru sankcija vsaj enaka tisti, ki je v skladu z nacionalnim pravom predvidena na podlagi člena 10 Direktive 92/85?
            
         
      (1)  UL L 348, str. 1.
   
      (2)  UL L 39, str. 40.